Oila qurishni xayoliga ham keltirmaydigan Gollivudning mashhur bo‘ydoqlari (foto)

Oila qurish mas’uliyatini haligacha bo‘yniga olishni xohlamaydigan 5 nafar mashhur bo‘ydoq bilan tanishing.
Jared Leto, 49 yosh

49 yoshli Jared Leto turmush qurishga, farzand ko‘rishga haligacha shoshilmaydi. “Balki, bu haddan tashqari ko‘p sayohat qilishimdandir. Los-Anjelesda uyim bor va butun bir yilni shu yerda o‘tkazdim. Aftidan, men oila qurish haqida jiddiy o‘ylaydigan erkaklardan emasman”, — deb tan oladi aktyor.
Leonardo Di Kaprio, 46 yosh

Kelishgan Leo turli yillarda Bleyk Layvli, Jizel Byundxen va Bar Refayeli bilan munosabatda bo‘lgan va hozirda u 23 yoshli model Kamila Morrone bilan uchrashmoqda. Mish-mishlarga ko‘ra u o‘z munosabatlarini qonuniylashtirishga tayyor. Ammo va’da berish — bu turmush qurish degani emas. Shuningdek, umr yo‘ldosh tanlashda Leo nafaqat yuragi, balki uncha-muncha nomzodlarni yoqtirmaydigan qattiqqo‘l onasining ham gapiga quloq soladi.
Ouen Uilson, 52 yosh

Gollivudning komedik rollar ustasi Ouen Uilson hozirgacha rasman turmush qurmagan. 2007-yilda aktyor o‘z joniga qasd qilgandan so‘ng kasalxonaga yotqizilgan — bu voqea Keyt Hadsonning qo‘lini so‘raganidan uch oy o‘tgach sodir bo‘lgan. Qiz jiddiy munosabatlardan charchaganini aytib, aktyorni rad etgan. O‘shandan boshlab, Uilsonning nikohga bo‘lgan munosabati o‘zgargan.
Jerard Batler, 51 yosh

Jerard Batler bir nechta ayollarning yuragini sindirgan, ammo hech qachon oila qurmagan. “Men uning kimgadir uylanishiga ishonmayman, u ko‘ngilxushliklarni haddan ortiq yaxshi ko‘radi”, — deydi insayder aktyor 6 yil davomida uchrashib yurgan interyer-dizayner Morgan Braundan ajralganidan keyin.
Kianu Rivz, 56 yosh

“Matritsa” filmining suratga olish jarayonlarida aktyor Jennifer ismli qiz bilan uchrashib yurgan. Ko‘p o‘tmay qiz avtohalokatda vafot etgan, bu Keanuga qattiq zarba bo‘lgan. Ko‘p yillar davomida u hech kim bilan uchrashmagan. Ammo yaqinda rassom Aleksandra Grant bilan munosabatda ekanini oshkor etgan.